Sneglene har et avgrenset hode. Det er velutviklet med sanseorganer (tentakler) og munn. Øynene finnes på eller like ved tentaklene. Arter som lever på svært dypt vann eller i jorden, mangler øyne. I munnen har de en raspetunge (også kalt ). Raspetungen er oppbygget av mikroskopiske, tettsittende tverrekker av harde, spisse tenner av kitin og protein. Tennene fornyes hele tiden, fordi de slites ned når sneglen rasper føde på harde overflater.